‘सप्ताहा’को धुमधाम भइरहेको घर शोकमा डुब्यो
गाउँको पुर्खाैली घरमा ‘भागवत सप्ताहा’को तयारी धुमधामका साथ हुँदै थियो । देश/विदेशमा रहेका डोटी जैमौलीका पन्तवंशी परिवारहरु सबैलाई चुलो निम्तो दिइएको थियो । यहि अवसर पारेर  विद्वान प्राडा जयराज पन्तको परिवार वर्षौंपछि पुर्खाैली  थलोको आउँदै थिए । पन्तवंशी गाँउलेहरु उनको स्वागर्ताथ प्रतिक्षारत थिए ।
धनगढी — गाउँको पुर्खाैली घरमा ‘भागवत सप्ताहा’को तयारी धुमधामका साथ हुँदै थियो । देश/विदेशमा रहेका डोटी जैमौलीका पन्तवंशी परिवारहरु सबैलाई चुलो निम्तो दिइएको थियो । यहि अवसर पारेर विद्वान प्राडा जयराज पन्तको परिवार वर्षौंपछि पुर्खाैली थलोको आउँदै थिए । पन्तवंशी गाँउलेहरु उनको स्वागर्ताथ प्रतिक्षारत थिए ।अबेर बेलुका भइसक्दा पनि उनीहरु गाउँ पुगेनन् । गाउँमा डडेल्धुरा पुगिसकेको खबर पुगेको थियो । पन्त परिवारलाई बाटोबाटै स्वागत गरेर ल्याउनका लागि नातेदार केशव पन्तलाई पठाइएको थियो । उनीसँग पनि गाउँलेको सम्पर्क टुटेको थियो । एक्कासी गाउँमा खबर पुग्यो, ‘जिजोडामाडौंमा एउटा जिप दुर्घटनामा पर्‍यो । त्यसैमा सबैले प्रतिक्षा गरिरहेका डा. पन्तसहितको परिवार पनि छ ।’गाउँलेंहरु राति नै घटनास्थल तर्फ दौडे । डा. पन्तसहित उनको परिवारको पाँच जनाको घटनास्थलमै निधन भएको थियो ।त्यसपछि कोलाहल मच्चियो । गाउँ शोकमा डुब्यो । गाउँका अरु पनि दुर्घटनामा परेका थिए ।डोटेली लोकसंस्कृती तथा साहित्यका विद्वान डा. पन्त, उनकी श्रीमती सहप्रध्यापक गुड्डी पन्त, भाईबुहारी सावित्री पन्त कैलालीको अत्तरियाबाट सँगै माइक्रोबसमा डडेल्धुरासम्म गएका थिए । डडेल्धुराबाट उनका साथमा पूर्व क्षेत्रिय पशु निर्देशक डा. गणेशराज पन्त थपिएका थिए । डडेल्धुराबाट चडेको पहिलो जिप बाटोमै बिग्रीयो । समय घर्किंदै थियो । पैदल पुग्न गाह्रो थियो । तैपनि बिग्रेको जिपलाई छोडेर पन्त परिवारले पैदलै गाउँ पुग्ने सुर गरे ।त्यसैबेला एउटा जिप आयो । जिपमा ठाउँ थिएन । आठ/दश जना पहिल्यै जिपमा भरिएका थिए । बाटोमा डा. पन्तसहित पाचँजना पनि ठेलिए । स्वागत गरेर लिन आएका केशव पन्त बाडुलीशैनबाट जिपमा चडेका थिए । चडेको केहि मिनेटमै जिप सडकबाट तल खस्यो ।केहिको ज्यान जोगियो । पन्त परिवारका पाँचजनासहित थप ३ जनाको घटनास्थलमै मृत्यु भयो ।डा. पन्त डोटेली लोकसंस्कृती र साहित्यका अनवरत खोज अनुसन्धानकर्ता हुन् । डा. पन्तले डोटली कला, संस्कृती र साहित्यमा एक दर्जनभन्दा बढी पुस्तक, लेख रचना र खोजसागमग्री प्रकाशन भईसकेको डेटेली साहित्य समाजका पदमराज जोशीले बताए ।पाँचजनाको सामुहिक अन्त्येष्टीदुर्घटनामा परेका पन्त परिवारका पाँचैजनाको कैलालीको गोदावरीमा सामुहिक अन्त्येष्टी गरिएको छ । लोकसंस्कृतीका विद्वान डा. जयराज पन्त, उनकी श्रीमति गुड्डी पन्त, भाईबुहारी सावित्री पन्त, पूर्व पशु निर्देशक गणेशराज पन्त र केशव पन्तको सामुहिक अन्त्येष्टी गरिएको हो । दाहसंस्कार एक हजारभन्दा बढी सर्वसधारणको उपस्थिति रहेको थियो । पूर्वमन्त्री लेखराज भट्ट पनि श्रद्धाञ्जली दिन पुगेका थिए । डेटेली साहित्य समाज प्रतिष्ठानका अध्यक्ष पदमराज जोशीले डा. पन्तको शवमा प्रतिष्ठानको झण्डा ओढाएर सम्मान प्रकट गरेका थिए । डा. पन्तका कान्छो छोराले दागबत्ती गरेका थिए ।